Petter Solberg. (Foto: Simen Næss Hagen / Parc Fermé)

Den norske bilsportstjernen har bestemt seg for å trappe ned på sin profesjonelle karriere.

Det ble kjent onsdag morgen, samtidig som det framkommer at Petter Solberg kommer til å jobbe med andre prosjekter denne sespngen. Men nå er han klinkende klar på at han er ferdig som en toppsatsende fører og at han har tatt sitt siste VM-gull i bilsport.

– Det er en spesiell dag for meg etter så mange år i verdenseliten, sier Petter Solberg til VG.

I 14 sesonger fra 1999 var han fast inventar i Rally-VM før han bestemte seg for å gi seg med WRC-kjøringen etter 2012-sesongen. Da bestemte han seg ikke for legge hjelmen på hylla, men gå over til Rallycross-EM, med om å få konkurrere i denne sporten som et verdensmesterskap.

Nye prosjekter

Den drømmen ble en realitet etter allerede ett år, og i 2014 tok han som første mann i historien VM-gull i tobilsportgrener ved å bli tidene første verdensmester, en bragd han fulgte opp året etter. Siden har han også vunnet VM-gull for team i 2017 og 2018.

For snart to uker ble det kjent at FIA og IMG ikke klarte å lande en konkret elektrisk plattform for Rallycross-VM, noe Volkswagen og Petter Solberg hadde jobbet målrettet mot siden de startet å samarbeide i 2017.

– ANNONSE –

I mellomtiden har Solberg vært klar på at han skal gjøre «andre ting» i samarbeid med Volkswagen denne sesongen og utelukket at blir noe VM-kjøring i det hele tatt.

– Volkswagens beslutning om å ta pause fra Rallycross-VM var også en av årsakene til min beslutning, men de siste par årene har det vokst fram nye ambisjoner for framtiden, og jeg ivrer stadig mer etter å ta fatt på de prosjektene, sier Petter videre i pressemelding.

Oliver har høy prioritet

Og han understreker også viktigheten av å kunne følge opp Oliver i takt med hans utvikling, både som bilsportutøver, men ikke minst som eneste sønn i huset.

– Oliver er i ferd med å starte sin karriere. Han står godt plantet på egne bein og tar seg fint fram på egenhånd, men vi er veldig opptatt av å være der for ham som foreldre.

2019 skal bli et fartsfylt år med mye spennende på lager, som Solberg selv hinter til. Tre konkrete arrangementer er allerede kunngjort. Men han lover mer krutt som skal presenteres senere.

– Jeg har flere overraskelser på lager og har til hensikt å delta i store arrangementer over hele verden i årene som kommer. Jeg gjør dette for fansen, meg selv og mine samarbeidspartnere.